Bygningen, som har adresse Olav Tryggvasons gate 14, ligger på hjørnet mellom Olav Tryggvasons gate og Søndre gate. Den rager godt over bygningene i nabolaget, som alle er toetasjes trebygninger, oppført etter bybrannen i 1841.(ref.) De første årene hadde bygningen en åpen løsning. Fra første etasje kunne man se helt opp til undersiden av kuppelen, som var rikt dekorert på undersiden. Rundt dette åpne sentrum, var det gallerier i de to øverste etasjene.